**Dvojno knjigovodstvo** je skup pravila za beleženje finansijskih informacija u finansijskom knjigovodstvu u kojem svaka transakcija ili događaj menja najmanje dva različita računa (konta) glavne knjige računa. Tako da se svaka poslovna promena upisuje najmanje dva puta.

Istorija
--------

Ime potiče od činjenice da su se finansijske informacije upisivale, korišćenjem olovke i mastila na papiru, odnosno u knjigama - otuda "knjigovodstvo" (a sada se uglavnom snimaju u kompjuterskim sistemima) i da je svaka transakcija dva puta upisana (otuda "dvojno"), sa jedne strane transakcije se upisuju u dugovnu stranu , a sa druge u potražnu stranu.

Prvi put je opisano u 15. veku, od strane Luke Paciolija. U odlučivanju koji nalog će biti zadužen (upisan u dugovnu stranu) , a koji račun mora da bude odobren (upisan u potražnu stranu) koristi se zlatno pravilo računovodstva. Ovo je postignuto korišćenjem računovodstvene jednačine: Kapital = Aktiva - Obaveze. Računovodstvene jednačine takođe služe kao sredstva za detekciju greške. Ako u bilo kom trenutku zbir zaduženja (dugovne strane) za sve naloge nije jednak zbiru potraživanja (potražne strane) za sve račune, došlo je do grešaka. Iz toga sledi da zbir zaduženja i zbir potraživanja mora da bude jednake vrednosti.

Dvojno knjigovodstvo nije garancija da nema grešaka.

Knjigovodstveni nalog
---------------------

Za beleženje poslovnih promena koriste se knjigovdstveni nalozi. Svaka finansijska transakcija je zabeležena u najmanje dva različita računa (konta) u finansijskom računovodstvenom sistemu, tako da su ukupna zaduženja jednaka ukupnim potraživanjima u Glavnoj knjizi. Ovo je delimična provera da li je svaka poslovna promena korektno upisana. Poslovna promena je zabeležena kao zaduženje ( u dugovnu stranu) i kao potraživanje (u potražnu stranu) na nalogu. Ako je zbir upisa na dugovnoj strani jednog naloga jednak zbiru upisa potražne strane na nalogu, onda kažemo da je taj nalog u ravnoteži.

Primer knjiženja pazara.

| **Konto** | **Naziv konta** | **Opis** | **Duguje** | **Potražuje** |
| --- | --- | --- | --- | --- |
| 1340 | Roba u prometu na malo - prodajna... | Pazar | 0,00 | 4.600,00 |
| 2419 | Prelazni račun | Pazar | 4.600,00 | 0,00 |
| 2430 | Glavna dinarska blagajna | Pazar | 4.600,00 | 0,00 |
| 2430 | Glavna dinarska blagajna | Pazar | 0,00 | 4.600,00 |
| 6020 | Prihodi od prodaje robe na malo na... | Pazar | 0,00 | 3.898,29 |
| 4760 | PDV obračunat na promet naplaćen... | Pazar | 0,00 | 701,71 |
| 1344 | Ukalkulisani porez na promet u prometu... | Pazar | 701,71 | 0,00 |
| 5010 | Nabavna vrednost prodate robe na malo | Pazar | 813,64 | 0,00 |
| 1349 | Ukalkulisana razlika u ceni robe... | Pazar | 3.084,65 | 0,00 |

Analitička kartica
------------------

Analitička kartica je dokument koji prikazuje sve promene na jednom računu (kontu).

Primer analitičke kartice za račun (konto) – 4330 dobavljači u zemlji

| **Datum naloga** | **Datumdokumenta** | **Brojdokumenta** | **Tip naloga** | **Broj naloga** | **Duguje** | **Potražuje** | **SALDO** |
| --- | --- | --- | --- | --- | --- | --- | --- |
| 21.04.2011. | 21.04.2011. | 1 | Ulazni računi | 902 | 0,00 | 1.000,00 | -1.000,00 |
| 19.05.2011. | 19.05.2011. | 9 | Ulazni računi | 1344 | 0,00 | 2.000,00 | -3.000,00 |
| 24.05.2011. | 24.05.2011. | 9 | Izvodi | 1345 | 4.000,00 | 0,00 | 1.000,00 |
| 24.05.2011. | 24.05.2011. | 9 | Ulazni računi | 1350 | 0,00 | 1.000,00 | 0,00 |
| 24.05.2011. | 24.05.2011. | 2 | Izvodi | 1351 | 500,00 | 0,00 | 500,00 |
| 01.06.2011. | 01.06.2011. | 9 | Izvodi | 1359 | 1.500,00 | 0,00 | 2.000,00 |
| 01.06.2011. | 01.06.2011. | 7777 | Ulazni računi | 1661 | 0,00 | 3.000,00 | -1.000,00 |
| 02.06.2011. | 02.06.2011. | 987 | Ulazni računi | 1662 | 0,00 | 500,00 | -1.500,00 |
| 06.06.2011. | 06.06.2011. | 8888 | Ulazni računi | 1768 | 0,00 | 1.000,00 | -2.500,00 |
| 06.06.2011. | 06.06.2011. | 999 | Izvodi | 1817 | 4.000,00 | 0,00 | 1.500,00 |

Glavna knjiga
-------------

Glavna knjiga je dokument koji prikazuje sve promene na svim računima (kontima). Glavna knjiga mora da bude u ravnoteži, odnosno ukupan zbir upisa na dugovnoj i potražnoj strani mora da bude isti.

Vanjske veze
------------

***Dvojno knjigovodstvo*** na Wikimedijinoj ostavi

* UVRA - Udruženje vlasnika računovodstvenih agencija Arhivirano 2011-12-04 na Wayback Machine-u
* SRRS – Savez računovođa i revizora Srbije
* Poreski savetnik
* Računovodstvena agencija Arhivirano 2011-11-24 na Wayback Machine-u
* web aplikacija/program za knjigovodstvo
* Moj knjigovodja - portal za knjigovođe i privrednike